**Dienos socialinė globa** – tai visuma paslaugų, kuriomis asmeniui su negalia yra teikiama kompleksinė, nuolatinės specialistų priežiūros reikalaujanti pagalba dienos metu.

Dėl dienos socialinės globos paslaugų skyrimo vaiko tėvai (globėjai, rūpintojai), kiti teisėti vaiko atstovai **kreipiasi į biudžetinės įstaigos Vilniaus miesto socialinės paramos centro Socialinio darbo skyriaus seniūnijose socialinio darbo organizatorių.**

|  |  |  |
| --- | --- | --- |
| **Seniūnija** | **Adresas** | **Telefono nr.** |
| **ANTAKALNIS** | Antakalnio g. 17, 2 kab. | (8 5) 231 5285 |
| **FABIJONIŠKĖS** | S. Stanevičiaus g. 24, 30 kab. | (8 5) 248 4171 |
| **GRIGIŠKĖS** | Vilniaus g. 6, 207 kab. | (8 5) 243 2880 |
| **JUSTINIŠKĖS** | Rygos g. 15, 5 kab. | (8 5) 240 0179 |
| **KAROLINIŠKĖS** | L. Asanavičiūtės g. 20/2, 8 kab. | (8 5) 216 8244 |
| **LAZDYNAI** | Erfurto g. 29, 9 kab. | (8 5) 240 1698 |
| **NAUJAMIESTIS** | Gedimino pr. 15, 6 kab. | (8 5) 212 5704 |
| **NAUJININKAI** | Kauno g. 3/26, 104 kab.  | (8 5) 213 7670 |
| **NAUJOJI VILNIA** | Pergalės g. 8, 206 kab. | (8 5) 260 6895 |
| **PANERIAI** | Agrastų g. 16, 7 kab. | (8 5) 264 1374 |
| **PAŠILAIČIAI** | Žemynos g. 1, 9 kab. | (8 5) 270 2435 |
| **PILAITĖ** | Vydūno g. 20, 5 kab. | (8 5) 230 7580 |
| **RASOS, SENAMIESTIS** | Kauno g. 3/26, 105 kab. | (8 5) 249 6837 |
| **ŠEŠKINĖ** | Šeškinės g. 28, 1 kab. | (8 5) 241 7813 |
| **ŠNIPIŠKĖS, ŽVĖRYNAS** | Juozapavičiaus g. 10A, 3 kab. | (8 5) 275 4972 |
| **VERKIAI** | Kalvarijų g. 156, 6 kab. | (8 5) 272 2972 |
| **VILKPĖDĖ** | Kauno g. 3/26, 316 kab. | (8 5) 233 4061 |
| **VIRŠULIŠKĖS** | Viršuliškių g. 53, 2 kab. | (8 5) 240 0327 |
| **ŽIRMŪNAI** | Žirmūnų g. 143, 120 kab. | (8 5) 277 0613 |

Daugiau informacijos [www.spcentras.lt](http://www.spcentras.lt)

**Kreipiantis pateikiami šie dokumentai**:

1. Prašymas-paraiška socialinėms paslaugoms gauti SP-8 forma (formą galite rasti [www.vilnius.lt](http://www.vilnius.lt) Paslaugų skyriuje);

2. Vaiko gimimo liudijimas ir jo kopija;

3. Sveikatos priežiūros įstaigos užpildytas medicinos dokumentų išrašas (F027/a);

4. Neįgaliojo pažymėjimas ir jo kopija;

5. Specialiojo nuolatinės slaugos ar nuolatinės priežiūros (pagalbos) poreikio nustatymo pažyma ir jos kopija;

6. Pažyma apie darbingo amžiaus šeimos narių pajamas už 3-is mėnesius iki kreipimosi dėl dienos socialinės globos paslaugų skyrimo.
PASTABA. Vilniaus miesto socialinės paramos centro darbuotojas išimties atvejais turi teisę reikalauti papildomų dokumentų.

Dienos socialinės globos paslaugos skiriamos asmenims su negalia, kuriems nustatytas dienos socialinės globos poreikis. **Socialinio darbo organizatoriai, vertindami vaiko su negalia socialinės globos poreikį, visą reikiamą informaciją bei duomenis apie vaiką renka apsilankę vaiko namuose** **pokalbio su vaiku ir jo tėvais (globėjais, rūpintojais) metu**. Jei vaikas dėl ligos ar negalios negali informacijos pateikti žodžiais, informacija gali būti renkama stebint vaiką bei bendraujant su jo artimaisiais.

**Mokėjimas už dienos socialinę globą**

* mokėjimo už dienos socialinę globą dydis nustatomas atsižvelgiant į asmens (šeimos) pajamas;
* asmens, gyvenančio šeimoje, kurios pajamos vienam šeimos nariui neviršija valstybės remiamų pajamų trigubo dydžio, mokėjimo už vieną kalendorinį mėnesį teikiamą dienos socialinę globą dydis yra 20 procentų asmens pajamų;
* asmens, gyvenančio šeimoje, kurios pajamos vienam šeimos nariui viršija valstybės remiamų pajamų trigubą dydį, mokėjimo už vieną kalendorinį mėnesį teikiamą dienos socialinę globą dydis yra 30 procentų asmens pajamų;
* mokėjimo už trumpiau nei vieną kalendorinį mėnesį ar ne visą dieną teikiamą dienos socialinę globą dydis yra nustatomas proporcingai teikiamos dienos socialinės globos trukmei.